Χρηματοοικονομική Λογιστική

## Περιεχόμενο του Μαθήματος

Βασικές λογιστικές έννοιες: λογιστική οντότητα, λογιστική ισότητα, λογιστικό γεγονός, λογιστικό έτος, λογιστικό αποτέλεσμα, λογαριασμός. Ορισμός ενεργητικού, παθητικού και καθαρής θέσης. Το λογιστικό κύκλωμα των οικονομικών μονάδων: καταχώρηση στα λογιστικά βιβλία, λογιστικά σφάλματα, ισοζύγια, προσαρμογή λογαριασμών, προσδιορισμός οικονομικών αποτελεσμάτων, αποτελέσματα χρήσης και ισολογισμός. Απογραφή και αποτίμηση αποθεμάτων. Απόκτηση και αποτίμηση παγίων στοιχείων, αποσβέσεις. Επενδύσεις σε χρηματοοικονομικά εργαλεία

Επιδιωκόμενα Μαθησιακά Αποτελέσματα

Σκοπός του μαθήματος είναι να εξοικειώσει τον φοιτητή με τις βασικές λογιστικές καταστάσεις και τον τρόπο κατάρτισής τους καθώς και με τις βασικές λογιστικές τεχνικές και έννοιες. Μετά την επιτυχή ολοκλήρωση του μαθήματος, οι φοιτητές θα έχουν γνώση των παρακάτω θεμάτων :

1.Θεσμικό και κανονιστικό Πλαίσιο της Λογιστικής. Γενικά Παραδεκτές Λογιστικές Αρχές. Λογιστική Ταυτότητα & Λογιστικές Καταστάσεις (Ισολογισμός, Κατάσταση Αποτελεσμάτων Χρήσεως, Κατάσταση Συνολικών Αποτελεσμάτων Χρήσεως, Κατάσταση Μεταβολών Ιδίων Κεφαλαίων)

2. Λογαριασμός (Έννοια & Τεχνικές Λειτουργίας των Λογαριασμών)

3. Λογιστικό Κύκλωμα (Ημερολόγιο, Καθολικό, Ισοζύγια, Εγγραφές Προσαρμογής των Λογαριασμών, Εγγραφές Προσδιορισμού του Αποτελέσματος, Εγγραφές Διάθεσης των Αποτελεσμάτων, Εγγραφές Κλεισίματος των Βιβλίων)

4. Λογιστική Παγίων

5. Λογιστική αποθεμάτων

6. Λογιστική χρηματοοικονομικών εργαλείων

Συνιστώμενη Βιβλιογραφία προς μελέτη

“Χρηματοοικονομική Λογιστική, International Financial Reporting Standards”, Δ.Γκίκας, Α.Παππαδάκη, Γ.Σιουγλέ, Ε. Δεμοιράκος, Χ.Τζόβας, Ε’ Έκδοση, Εκδόσεις Ε. Μπένου, 2016**,**

«Χρηματοοικονομική λογιστική», A.Μπάλλα κ’ Δ.Χεβα, Δ’ έκδοση, Εκδόσεις Ε. Μπένου, 2016.

- Intermediate Accounting: IFRS Edition, 3rd Edition Donald E. Kieso, Jerry J. Weygandt, Terry D. Warfield.

**Αξιολόγηση Φοιτητή**

Η αξιολόγηση των φοιτητών γίνεται με γραπτές εξετάσεις που διενεργούνται μετά την ολοκλήρωση των διαλέξεων. Οι φοιτητές επιτυγχάνουν στο μάθημα εφόσον επιτύχουν βαθμό τουλάχιστον πέντε (5).